KRESENT!
Regi: 
Daniel Sanchez Arevalo, Spania. 
15 år, egnet ungdom/voksne. 

Kresen og dyptloddende om rotløse moderne mennesker på jakt etter identitet. 

MED: Quim Gutierrez, Marta Etura, Raul Arevalo, Antonio de la Torre, Hector Colome, Eva Pallares. 

HANDLER OM: 
Jorge er en ung, fattig vaktmester i en storby, fanget av jobben, en handikappet far, en langvarig forelskelse. 
Det er fremdrift i Jorge, han har tatt en økonomiutdannelse langt over sin «stand». 
Men det er vanskelig å kaste vaktmestertøyet og ikle se en dress «mørk blå, nesten sort». 

Men så skjer det helt uventede: 
Hans fengselsfugl av en bror er blitt kjæreste med en kvinnelig innsatt, som fremfor alt ønsker å bli gravid. 
Siden broren er steril, ber han Jorge om hjelp... 

DOM: 
En tvers gjennom redelig, velspilt, skarpt observerende og mangefasettert rik film om moderne, unge mennesker i en europeisk storby. 
I mangel av et bedre ord, kan filmen kalles «smal». 
Men den litt tålmodige og åpne publikummer vil heller bruke ordet «rik». 
Meget rik, sågar. 
